ร้านนี้อยู่หน้าปากซอยบ้านครับ
ขายมาอย่างต่ำๆก็เกือบ 10 ปีได้แล้ว ผมจึงเป็นลูกค้ามานานตั้งแต่สมัยม.ต้น ตั้งแต่ร้านยังเป็นแค่รถเข็น จนตอนนี้สร้างเป็นเคาท์เตอร์บิ้วท์อิน สวยงามมากๆ

เมนูที่ผมกินมาตลอดคือ โกโก้ปั่นวิปครีม สนนราคาที่ 45 บาท ความอร่อยระดับพรีเมี่ยมมากๆ 

ส่วนเมนูอื่นที่เคยลองคือ ชาเขียวปั่นติดหวานพอสมควร กับ Caramel Macchiato อร่อยดี แต่คาราเมลเยอะไปหน่อยดูดแล้วหวานติดคอเลย แต่ทิ้งน้ำแข็งละลายไปสักพัก ความหวานกำลังพอดีครับ อาจจะต้องสั่งหวานน้อยนิดนึงครับ

เรื่องแพคเกจ ลายแก้วนี่ผมไม่ค่อยสนใจเท่าไหร่ กินมา ทันทุกรูปแบบ ทั้งแก้วพลาสติกอ่อนๆยวบๆ แก้วใสแข็งสกรีนลายสวยงาม จนกระทั่งแก้วธรรมดาสวม sleeve paper แต่รสชาติยังคงไม่เปลี่ยนแปลง

ปล.ร้านนี้ที่นั่งมีแค่3เก้าอี้นะครับ ไม่เหมาะมานั่งชิวอย่างแรง แถมอยู่ในตลาด จะมืดๆนิดนึง สะดวกเป็นซื้อ take away จะดีกว่าครับ